Adele het aanbeweeg van ‘Hello’ na koebaai vir haar man | Netwerk24
Die Britse sangeres AdeleFoto: Getty Images
Die Britse sangeres Adele (31) het reeds in Januarie 2011 (Nevermind I’ll Find) Someone Like You gesing en dit blyk dat sy weer gereed is om dié vaandel op te tel nadat sy ’n egskeiding aangevra het.
Adele het reeds in April aangekondig sy en haar man, Simon Konecki (45), is van bed en tafel geskei, maar dié sangeres het nou vir ’n egskeiding gevra, berig Sky News.
Adele en Konecki was drie jaar lank getroud.
Die BBC berig Adele het die dokumente by ’n hof in Los Angeles in Amerika ingedien.
’n Verteenwoordiger van Adele en Konecki sê hulle is steeds toegewyd aan hul seun en sal hom liefdevol grootmaak.
People berig Adele en Konecki was in geheel sewe jaar lank saam. Dit sluit hul huwelik van drie jaar in.
Hul seun, Angelo, is ses jaar oud.
Adele is veral bekend vir liedjies soos, Hello, Set Fire to the Rain, Send my Love (to Your New Lover), Turning Tables en Rolling in the Deep.
Adele en haar man, Simon Konecki, skei ná drie jaar. Foto: Getty Images
Meer oor: Adele | Egskeiding